Magister Giraudus, officialis curie archidiaconi Senon. omnibus presentes litteras inspecturis, in Domino salutem. Noverint universi quod Droco de Torigniaco, miles, in presentia nostra constitutus, recognovit se censum quem habebat Senonis, in Charroneria, inter cimiterium Judeorum et domum-Dei de Posterna, magistro Philippo, tunc officiali Senonensis, nomine capituli Senonensis pro sexaginta solidis vendidisse. Cujusmodi venditionem Elisabet de Prato, uxor ejusdem militis, que presens erat, voluit et laudavit. Quod autem audivimus et recognitum fuit coram nobis, sub sigillo curie archidiaconi Senonensis, salvo jure alterius presentibus litteris testificamur. Actum, anno Gracie Mº CCº duodecimo.